b'\n_START_ARTICLE_\nJesenski i Turk\n_START_SECTION_\nPovijest\n_START_PARAGRAPH_\nNaklada Jesenski i Turk osnovana je 1997. godine u Zagrebu. Tijekom nekoliko desetlje\xc4\x87a objavila je vi\xc5\xa1e stotina naslova. Vlasnik je i nekoliko antikvarijata u Zagrebu.\n_START_SECTION_\nNakladni\xc4\x8dka djelatnost\n_START_PARAGRAPH_\nObjavljuje kapitalna djela dru\xc5\xa1tvenih i humanisti\xc4\x8dkih znanosti, aktualna i ve\xc4\x87 klasi\xc4\x8dna djela iz podru\xc4\x8dja popularne znanosti te esejistiku, publicistiku i knji\xc5\xbeevna djela. Kroz niz biblioteka tematski ili konceptualno povezanih naslova Jesenski i Turk nastoji promicati kulturu \xc4\x8ditanja i promi\xc5\xa1ljanja, popularizirati pojedina podru\xc4\x8dja, tematizirati aktualna dru\xc5\xa1tvena, politi\xc4\x8dka i kulturalna pitanja, te promovirati nove, ali i ve\xc4\x87 etablirane autore. Poseban naglasak stavlja na kvalitetnu i inovativnu ukupnu prezentaciju (koncept, sadr\xc5\xbeaj i vizualni identitet knjiga)._NEWLINE_"Biblioteci za po\xc4\x8detnike", koja u obliku knjiga u stripu obra\xc4\x91uje i obja\xc5\xa1njavaja slo\xc5\xbeene prirodne i dru\xc5\xa1tvene pojave, djela znamenitih mislilaca, osnove znanosti, svjetskih religija i druge va\xc5\xbene teme iz dru\xc5\xa1tva, umjetnosti, povijesti i znanosti, 2004. godine na sajmu knjiga Sa(n)jam knjige u Istri dodijeljena je nagrada Kiklop za biblioteku godine.'